Forstjóri ungverska lággjaldaflugfélagsins Wizz Air segir það ekki forsvaranlegt að fljúga fólki á sérstökum viðskiptafarrýmum þar sem mengunin af þess háttar er of mikil . 14. nóvember 2019 Hjá Wizz Air sitja allir í eins sætum en það er þó lengra bil á milli sumra sæta . Og fyrir þau borga farþegar aukalega . Mynd : Wizz Air Farþegi sem flýgur frá Íslandi til New York losar um 1,4 tonn af gróðurhúsalofttegundum á ferðalaginu . Ef viðkomandi situr á Saga Comfort hjá Icelandair eða viðskiptafarrými Delta þá nemur losunin um 2,6 tonnum . Þetta sýna niðurstöður reiknivélar Myclimate . Losunin er mun minni samkvæmt kolefnisreiknivél Icelandair því þar segir að farþegi á Saga farrými losi eitt tonn af gróðurhúsalofttegundum og sá á almennu farrými 700 kíló . En líkt og Túristi hefur áður fjallað um þá er ber flugfélögum og umhverfissamtökum ekki saman um hversu mikil losunin er af fluginu í raun og veru . Allir virðast þó sammála um að farþegar í stóru sætunum fremst í flugvélunum menga mun meira en þeir sem sitja aftar . Og á fundi með fjárfestum í gær gerði Josef Varadi , forstjóri Wizz air , það að tillögu sinni að brátt yrðu allir látnir sitja í eins sætum . „ Það ætti að banna viðskiptafarrými . Kolefnisfótspor þessara farþega er tvöfalt stærra en þeirra sem ferðast á hefðbundnu farrými . ” Bætti Varadi því við að hann teldi þetta fyrirkomulag óskilvirkt og gamaldags og fluggeirinn væri sjálfur sekur um að viðhalda því . „ Það er löngu kominn tími á að endurskoða þetta og við skorum á önnur flugfélög að beita sér fyrir því að taka fyrir og banna viðskiptafarrými í flugferðum sem eru styttri en fimm klukkutímar , ” sagði Varadi forstjóri sömuleiðis . Wizz Air er eitt þeirra flugfélaga sem birtir mánaðarlega upplýsingar um hversu mikil losun gróðurhúsalofttegunda er á hvern farþega félagsins . Og í ljósi þess hve félagið flýgur nýlegum þotum og þéttsetnum þá er losun á hvern farþega þar á bæ væntanlega nokkru lægri en hjá flugfélögum með eldri þotur og lægri sætanýtingu en tíðkast hjá lággjaldaflugfélögunum . Wizz air er umsvifamesta erlenda flugfélagið á Keflavíkurflugvelli . Í vetur flýgur félagið til að mynda héðan til 10 borga eins og hér má sjá . Fréttir Hvatningaverðlaun ábyrgrar ferðaþjónustu til Hey Iceland Í dag var dagur Ábyrgrar ferðaþjónustu haldinn hátíðlegur á Hótel Sögu . Framhaldið er þó áfram bjart . Í Fríversluninni eru kynningar á vegum ferðaskipuleggjenda á alls kyns utanlandsferðum . Allar greinar Túrista eru skrifaðar af Kristjáni Sigurjónssyni . Tölvupóstur : turisti hja turisti.is